Maruti Suzuki Ignis Bookings: मारुति सुजुकी इग्निस फेसलिफ्ट को मिली 5,000 की बुकिंग - Hindi DriveSpark
New Maruti Suzuki Ignis Bookings: नई मारुति सुजुकी इग्निस को मिली 5,000 की बुकिंग
Published: Monday, May 18, 2020, 18:59 [IST]
मारुति सुजुकी को देश में इग्निस हैचबैक के लिए 5,000 से अधिक बुकिंग मिली हैं। कंपनी ने यह उपलब्धि कोरोना वायरस के कारण चल रहे लॉकडाउन के दौरान हासिल की है। बता दें कि मारुति सुजुकी फेसलिफ्ट को इस साल फरवरी में लॉन्च किया गया था। मारुति सुजुकी इग्निस एक मिनी एसयूवी जैसी दिखने वाली हैचबैक कार है।
मारुति इग्निस कंपनी की सबसे ज्यादा बिकने वाली हैचबैक कारों में एक है। इग्निस को 2017 में लॉन्च किया गया था, इसके बाद पहली बार इसमें बदलाव किया गया है। वहीं मारुति विटारा ब्रेजा फेसलिफ्ट को भी लॉन्च के बाद से अब तक 25,000 यूनिट की बुकिंग मिल चुकी है।
इग्निस फेसलिफ्ट की बात करें तो इसमें नया रूफरेल दिया गया है जिससे इसे एसयूवी का लुक मिल रहा है। फेसलिफ्ट में नए फ्रंट बंपर के साथ स्किड प्लेट भी मिल रहा है। कार में नया ग्रिल दिया गया है जो जीप कंपास से प्रेरित है। कार के हेडलैंप, टेललैंप और साइड प्रोफाइल में कोई बदलाव नहीं किया गया है।
इंटीरियर की बात करें तो, फेसलिफ्ट में अब नया ड्यूल-टोन आइवरी इंटीरियर मिल रहा है। सीट के फैब्रिक और पैटर्न में भी बदलाव किया गया है। केबिन में अब ज्यादा लेगरूम और बूट स्पेस भी मिल रहा है।
सेफ्टी फीचर्स में एबीएस-ईबीडी, ड्यूल एयरबैग और ड्राइवर सेफ्टी अलर्ट मिल रहे हैं। नए इग्निस में अब लाइव ट्रैफिक, वॉयस रिकॉग्नीशन, व्हीकल इनफार्मेशन अलर्ट जैसे नए फीचर्स भी दिए गए हैं।
इग्निस फेसलिफ्ट में बीएस6 इंजन लगाया गया है जो पुराने वैरिएंट के जितना ही पॉवर और टॉर्क उत्पन्न करता है। इग्निस में 1.2-लीटर का के12बी पेट्रोल इंजन लगाया गया है जो 83 बीएचपी पॉवर और 113 न्यूटन मीटर टॉर्क देता है। ट्रांसमिशन के लिए इसमें 5-स्पीड ऑटोमेटिक गियरबॉक्स लगाया गया है।
MOST READ: Maruti Suzuki Resume Operations At Gurugram Plant: मारुति ने गुरुग्राम प्लांट में काम किया शुरू
मारुति ने अपने मानेसर प्लांट में उत्पादन शुरू कर दिया है। फिलहाल इस प्लांट में मारुती एक शिफ्ट में उत्पादन कर रही है। सरकार और प्रशासन द्वारा लॉकडाउन में कुछ छूट मिलने के बाद मारुति सुजुकी ने पूरे देश में 600 डीलरशिप को खोला है।
New Maruti Suzuki Ignis crosses 5000 bookings details. Read in Hindi.
Story first published: Monday, May 18, 2020, 18:59 [IST]